TV7 JERUUSALEMMA UUDISED
Meie tänased teemad -
Ukraina juudid tahavad Iisraeli
Süüria mässulised tänavad Iisraeli kaastunde eest
Jordaania kuninga sõnul pole Jordaania palestiinlaste kodumaa
Hezbollah lubab kättemaksu Iisraeli õhurünnaku eest
Rühmitus Yad L'achim püüab laimata messiaanlikke juute
TV7 Jeruusalemma Uudistest - Shalom!
Arutz Sheva kirjutab Harkovi juutide olukorrast Ukrainas.
Harkovi rabi Moshe Moskowitzi sõnul oli veel eelmisel nädalal
juudikogukonnas kõik hästi, vaatamata viimatistele rahutustele.
Vanglast vabastatud Ukraina ekspeaministril
Julia Timošenkol, keda ootab Ukrainas tähtis positsioon,
olid varem juudikogukonnaga väga head suhted.
Rabi Moskowitzi sõnul on mõned Timošenko toetajaist antisemitistid
ja ta loodab, et see ei põhjusta tulevikus probleeme.
Ukraina väikeste juudikogukondade juhid on juhtinud oma kogukondi
suurte isiklike ohvritega.
Rabi Moskowitzi sõnul on tema ülesanne
juhtida linnas veel elavaid juute, kellest enamik on avaldanud soovi
Ukraina viimatiste rahutuste tõttu Iisraeli kolida.
Israel Today teatel tänas üks Süüria opositsioonijuht hiljuti
peaminister Benjamin Netanyahut ja Iisraeli rahvast
kaastunde ja hoolitsuse eest Süüria kodusõja ohvrite suhtes.
Istanbulist Iisraeli Raadiole kõnelenud Mohammed Badie ütles,
et ta on koos teiste Süüria mässuliste juhtidega väga tänulik
Iisraeli heatahtlikkuse eest nende kaasmaalaste suhtes,
kes jätkavad võitlust Bashar Assadi valitsuse vastu.
Badie sõnul oli Iisraeli peaministri Netanyahu avalik visiit
Golani kõrgustikul asuvasse IDF välihaiglasse,
kus ravitakse teiselt poolt piiri saabuvaid haavatud süürlasi,
oluline sõnum tavalistele süürlastele ja ka Assadi valitsusele.
Pärast kohtumist arstide ja patsientidega ütles Netanyahu,
et just seal võib maailm näha vahet
Iisraeli ja Süürias toimuva igapäevase julmuse taga olevate
islamistlike vägede vahel.
Iisrael on kritiseerinud tihti Assadi režiimi
liigse ja mõtlematu jõukasutuse eest, mis viib suurte inimohvriteni.
Samas on mitmetel mässuliste rühmitustel,
kellest osad sõdivad ka omavahel,
sidemeid al-Qaeda ja teiste islamiäärmuslastega,
kes on olnud veelgi tooremad tavasüürlaste suhtes,
eelkõige mittemoslemite suhtes.
Iisrael hoolitseb kõigi üle piiri saabuvate
arstiabi vajavate süürlaste eest.
IDF välihaiglas ravitakse keskmiselt 100 süürlast kuus,
enne kui nad saadetakse suurematesse Iisraeli haiglatesse
tõhusamat ravi saama.
Iisraeli rahvusuudiste Arutz Sheva teatel
on Jordaania kuningas Abdullah II vastu arusaamale,
nagu oleks Jordaania Palestiina araablaste
alternatiivne kodumaa,
raporteeris Jordaania riigiagentuur Petra.
Kuninga sõnul on Jordaania Jordaania ja Palestiina on Palestiina,
ja midagi muud pole kunagi minevikus olnudki
ega saa olema ka tulevikus.
Jordaaniat on õhutatud vastu võtma nn Palestiina põgenikke,
kuna Iisraeli poolt 1967. a Kuue Päeva sõjas vabastatud alad
olid Jordaania valduses.
Hašemiidi kuningriik on nõudmiste vastu.
Abdullah kommentaar on seotud Jordaanias kasvava murega
USA välisministri John Kerry pakutud raamleppe mõju suhtes Jordaaniale.
Jordaania loodab rahvaülestõusu vältida,
kui saab tulevase leppe osana palestiinlased Iisraeli saata.
Üks kuninga lähimaist nõunikest nõuab Jordaania kaasamist
Iisraeli-PO rahukõnelustele,
kuna Iisraeli ja USA nägemused mõjutavad ka Jordaaniat.
Jordaania kuningas ja Iisraeli peaminister
kohtusid hiljuti Ammanis, kus arutasid käimasolevaid kõnelusi.
Ka PO esimees Mahmoud Abbas ja president Barack Obama
on kohtunud ja arutanud rahukõnelustega seonduvat.
Kerry raamleppe vastu olnud Jordaania Moslemivennaskonnaga seotud
meeleavaldajad on põletanud Iisraeli lippe
ja nõudnud, et kuningas Abdullah tühistaks rahuleppe sionistidega.
Arutz Sheva teatel lubas Hezbollah kätte maksta
eelmisel esmaspäeval toimunud õhurünnaku eest,
mille autoriks väidetakse Iisraeli, kirjutas uudisteagentuur AFP.
Hezbollah möönis, et rünnak peatas Süüriast saabunud raketisaadetise
ja tekitas purustusi, kuid mitte inimohvreid.
Liibanoni ajalehe Daily Star väitel hukkus rünnakus aga 4 hezbollah'last.
AFP-le tehtud avalduse järgi tähendavat uus rünnak
Liibanoni, selle suveräänsuse ja territooriumi ründamist.
Netanyahu eelmisel nädalal rünnakut ei kommenteerinud.
Ühisel pressikonverentsil eelmisel nädalal Iisraelis viibinud
Saksa liidukantsler Angela Merkeliga ütles Netanyahu,
et Iisrael teeb kõik vajaliku oma julgeoleku kaitsmiseks.
Õhurünnaku kohta ütles ta, et Iisraeli ei räägi oma tegemistest.
Rünnak toimus Nabi Sheeti linna lähedal,
mis on Hezbollah kants ja piirkond,
kus võib asuda ka nende arsenal ja väljaõppelaager.
Israel Today teatel on messiaanlikud kogudused ärevil
neid puudutavate artiklite tõttu, mis avaldati uues
messiaanlikke juute põlgavas lehes "The Seekers",
mida avaldab misjonitöövastane organisatsioon Yad L'achim.
Kuna nii paljud Iisraeli juudi noored on viimastel aastatel
Jeesusesse uskuma hakanud, tundis Yad L'achim ilmselt,
et peab oma suuretiraažilises lehes
Iisraeli messiaanlikust liikumisest kirjutama.
Ühenduse väitel on messiaanlike juutide
ja kristlike kirikute vahel tugevad sidemed
ja mõned messiaanlike juutide juhid saavat majandusabi
välismaistelt kristlikelt organisatsioonidelt.
See, et messiaanlikud juudid kirikutelt raha vastu võtavad,
tõukab nad selgelt hõimust välja.
Ometi pole ortodoksi juutide heategevusorganisatsioone
kunagi süüdistatud kristlaste raha vastuvõtmises.
Teise Yad L'achimi hävitava raporti teatel
püüavad noored juudi poisid ja tüdrukud ühineda
messiaanlike kogudustega, kuna Uus Testament andvat vabaduse
mis tahes pattu teha.
Yad L'achimi uue heebreakeelse lehe väitel on messiaanlikud juudid
ka juudivihkajad, mida leht põhjendab
ühe messiaanliku juudi juhi räägitud naljaga.
Need olid meie tänased uudised. Shalom ja kohtumiseni!
Tõlge: Monika Jaaguri